68. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 527  της 20/26 Οκτ. 1988 (ΦΕΚ Α΄ 237) Παύση λειτουργίας των Παιδαγωγικών Ακαδημιών και των Σχολών Νηπιαγωγών και ρύθμιση εκπαιδευτικών, σπουδαστικών και διοικητικών θεμάτων. Έχοντας υπόψη: 1.Τις διατάξεις των άρθρ. 46 παρ. 2 και 50 παρ. 1 του Νόμ. 1268/1982 (ΦΕΚ 87 Α΄) και 2.Την 691/1988 γνωμοδότηση του Συμβουλίου της Επικρατείας, με πρόταση του Υπουργού Εθνικής Παιδείας και Θρησκευμάτων. Αποφασίζουμε: Άρθρο μόνο.-1Η λειτουργία των Παιδαγωγικών Ακαδημιών: Μαρασλείου Αθηνών, Αλεξανδρούπολης, Ηρακλείου, Θεσσαλονίκης, Ιωαννίνων, Ραλλείου Πειραιώς, Ρόδου, Αρσακείου Παλαιού Ψυχικού και Αρσακείου Πατρών, καθώς και των Σχολών Νηπιαγωγών Αθηνών, Θεσσαλονίκης και Χανίων παύει οριστικά με την έναρξη του ακαδημαϊκού έτους 1989-1990, κατά τροποποίηση των διατάξεων του άρθρ. 7 παρ. 1 του Π.Δ. 320/1983 (ΦΕΚ Α΄ 116) ως προς το μέρος που αφορούν την παύση λειτουργίας των Παιδαγωγικών αυτών Ακαδημιών και Σχολών Νηπιαγωγών. 2.Οι σπουδαστές των Παιδαγωγικών Ακαδημιών και Σχολών Νηπιαγωγών της προηγούμενης παραγράφου που δεν περατώνουν τις σπουδές τους μέχρι 30.10.1988, σύμφωνα με τις διατάξεις του άρθρ. 1 παρ. 1 του Π.Δ. 269/1987 (ΦΕΚ 137/Α΄) μπορούν να συνεχίσουν στις Παιδαγωγικές Ακαδημίες και Σχολές Νηπιαγωγών αντίστοιχα της παρ. 2 του αυτού άρθρου, να περατώσουν αυτές μέχρι 30.10.1989 και να λάβουν το πτυχίο τους μέχρι 10.11.1989. Όσοι δεν καταστούν πτυχιούχου μέχρι την ημερομηνία αυτή χάνουν τη σπουδαστική τους ιδιότητα. 3.Για το χρονικό διάστημα από 11.11.1988 μέχρι την έναρξη του ακαδημαϊκού έτους 1989-90 τα μέλη του εκπαιδευτικού και διοικητικού προσωπικού και των Παιδαγωγικών Ακαδημιών και των Σχολών Νηπιαγωγών της παρ. 1 του παρόντος άρθρου μπορούν να προσφέρουν τις υπηρεσίες τους για συμπλήρωση του διδακτικού ή του διοικητικού έργου τους αντίστοιχα, σε ιδρύματα, σχολές και λοιπές εκπαιδευτικές μονάδες ή υπηρεσίες αρμοδιότητας του Υπουργείου Εθνικής Παιδείας και Θρησκευμάτων. 32.Γ.ζ.67-68 Παιδαγωγικές Ακαδημίες 